Prima reacție a lui Pedri după ce s-a accidentat și a ieșit în lacrimi de pe teren: "Trebuie să privesc înainte"
Barcelona a remizat cu Athletic Bilbao, scor 0-0, într-un meci din etapa cu numărul 27 din La Liga.
Frenkie de Jong și Pedri au ieșit de pe teren după ce s-au accidentat în minutele 26 și 45. Amândoi au ieșit în lacrimi de pe teren.
Pedri s-a accidentati la cvadricepsul piciorului drept și va fi indisponibil timp de 5-6 săptămâni. Jucătorul spaniol a transmis un mesaj emoționant fanilor grupărilii catalane prin care le-a mulțumit pentru susținere.
"Este greu să te oprești și să o iei de la capăt după tot efortul și munca depusă. Chiar și așa, nu vă îndoiți că lacrimile de neputință de ieri vor fi din nou de fericire foarte curând.
Este incredibilă toată dragostea pe care mi-ați trimis-o în ultimele ore. Pentru voi, pentru staff, pentru toți cei din jurul meu și pentru mine, trebuie să privesc înainte. Avem multe bucurii de împărtășit!", a transmis Pedri, citat de Marca.
- Pedri este cotat la 90 de milioane de euro de către Transfermarkt.